Hassan Rouhani

Ḥasan Rowḥāni, også skrevet Hassan Rouhani med variasjoner, er en iransk mujtahid, advokat, akademiker og politiker for De kjempende presters assosiasjon, og tidligere for Det islamske republikkpartiet, som fra 14. juni 2013 til 3. august 2021 var president i Iran.

Rowḥāni har vært medlem av Ekspertrådet siden 1999, av Den islamske republikken Irans Fremskyndelsesråd siden 1991, av Det øverste nasjonale sikkerhetsråd siden 1989 og leder for Senteret for strategisk forskning siden 1992.

Rowḥāni var viseformann for den fjerde og femte terminen til Irans parlament og var Det øverste nasjonale sikkerhetsråds sekretær fra 1989 til 2005. I denne stillingen ledet han også Irans tidligere team for kjernefysisk forskning og var landets øverste forhandler med EU-3, altså Storbritannia, Frankrike og Tyskland, om Irans atomprogram.

7. mai 2013 registrerte Rowḥāni seg til det iranske presidentvalget i 2013, som ble avholdt 14. juni. Han sa han ville forberede et "charter for sivile rettigheter," styrke økonomien og forbedre relasjonene med Vesten hvis han ble valgt. Han ble på forhånd regnet som den mest reformvennlige kandidaten, og vant valget i første valgrunde mot fem andre kandidater med over 50 prosent av stemmene,Saeed Kamali Dehghan (15. juni 2013): Iran: Hassan Rouhani wins presidential election. The Observer, med omtrent tre ganger så mange stemmer mer enn den som kom på andreplass, Mohammad-Baqer Qalibaf. Valget ble sett på som en avvisning av det konservative regimet i IranThomas Erdbrink (15. juni 2013): Iran Moderate Wins Presidency By Large Margin. The New York Times., samtidig ble Rowḥāni i utgangspunktet ble regnet for å være konservativ.

 Tidlig liv og utdannelse 
Hassan Rouhani ble født den 12. november 1948  i Sorkheh, nær Semnan. Han ble født inn i en religiøs familie. Hans far, Haj Asadollah Feridon (døde i 2011), hadde en krydderbutikk i Sorkheh og hans mor bor i Semnan med hennes datter, og hennes ektemann. Asadollah Feridon var ifølge media politisk aktiv mot sjahen, og ble først arrestert i 1962, og så 20 ganger før den Iranske revolusjon i 1979.

Rouhani starte sin religiøse studie i 1960, først ved Semnan universitetet, før han flyttet til Qom universitetet i 1961. Han deltok i studier med framtredene studenter, som inkluderte Mohammad Mohaghegh Damad, Morteza Haeri Yazdi, Mohammed-Reza Golpaygani, Soltani, Mohammed Fazel Lankarani, og Mohammad Shahabadi. I tillegg studerte han moderne kurs, studerte han juss, og fikk en bachelor grad ved universitetet i Teheran  i 1972.

 Referanser 

 Eksterne lenker 




Kategori:Iranske politikere
Kategori:Personer fra provinsen Semnan
Kategori:Iranske presidenter